《次韵程泰之尚书》
宋代·史浩

程王二夫子，听履上甘泉。
咳唾妙一世，万斛明珠圆。
官居季孟间，风义帝相先。
每当持论许，闻者殆欲仙。
蛟龙纵巨壑，鹰隼横寥天。
坐令胆炙余，枵腹犹便便。
程方秋欲半，金波照觥船。
追想昔年日，高会有由缘。
亲故持吉语，置酒家东偏。
今年玉堂直，对此宜无眠。
夜色凉如水，冰轮吐层颠。
顾影还自慰，身冠六卿联。
巍巍太平基，圣主乐得贤。
作句纪兹夕，所喜期不愆。
藏之在巾笥，未肯露其全。
王于退食际，仿佛知云然。
求之既愈力，璀璨出长编。
荆潭伫唱酬，凡目一洗湔。
我生亦可幸，披味如击鲜。
明朝问纸价，都下已争伟。

作者简介：史浩（1106年—1194年），字直翁，号真隐。明州鄞县人，南宋政治家、词人。高宗绍兴十五年（1144年）进士，由温州教授除太学正，升为国子博士。他向宋高宗建议立太子，以此受知于朝廷，绍兴三十二年，宋孝宗即位，授参知政事。隆兴元年，拜尚书右仆射。淳熙十年，除太保致仕，封魏国公。宋光宗御极，进太师。绍熙五年，薨，年八十九，封会稽郡王。宋宁宗登基，赐谥文惠。嘉定十四年，以子史弥远贵，追封越王，改谥忠定，配享孝宗庙庭。为昭勋阁二十四功臣之一。